Misiunea Astrală "România Înţeleaptă"

**Misiunea Astrală "România Înţeleaptă"**, numită inițial **Misiunea Astrală "România"** este o grupare înființată de revoluționarul timișorean Lorin Fortuna.

Ulterior, gruparea a fost redenumită în **Misiunea Astrală „România Altruistă și Înțeleaptă”'**

https://ro.wikipedia.org/wiki/Lorin\_Fortuna:

A înființat Mișcarea: Misiunea Astrală "România" și *Mișcarea Sarmizegetusa*, șocând cu teoriile sale despre civilizații virtuale.

Conform lui Lorin Fortuna, lumea este alcătuită din mai multe civilizații virtuale: șerpiliană modificată, viperiană, balauriană, dragoniană, peștiliană, delfiniană, acvilaină, grifoniană, goriliană.
Fortuna a declarat că aparține civilizației Goriliene.

Fortuna susține că de peste zece ani are comunicare telepatică cu ierarhiile superioare ale civilizației Goriliene, la nivel galactic central care „l-au luat în evidență, au început să-i transmită informații”. Conform acestuia, Traian Băsescu a fost sprijinit de civilizația iguaniferă violet la alegerile prezidențiale din anul 2009.

Fortuna a declarat că sfârșitul lumii va veni în anul 2012 și susține că în acest eveniment nu va pieri toată umanitatea, care este alcătuită din gorilieni și mutanți civilizaționali.
Din 6,6 miliarde de oameni, cât numără populația pământului, 600 de milioane de oameni vor scăpa de Apocalipsă.
Cei care vor scăpa sunt cei care fac parte din civilizația goriliană.
De asemenea, „unii din mutanți vor ajunge pe planeta nouă, dar după o selecție”, în viziunea lui Fortuna.

De asemenea, Fortuna susține că în evenimentele din anul 2012, Terra își va ieși din orbită și va arde, transformându-se în stea care se va numi *Steaua Pitică-Albă*.

În viziunea lui Fortuna, NASA este o instituție care este condusă de persoane care fac parte din civilizația mutanților civilizațional din rândul vulturienilor negri și că minte și manipulează.

Conform lui Lorin Fortuna, Mihai Eminescu este viitorul *Dumnezeu Tutelar Civilizațional al Civilizației Virtuale Goriliene*
.
El a părăsit Lumea Planetară Superioară a Planetei Terra cu o navă spațială pentru a-și lua în primire funcția supremă.
Mihai Eminescu îl înlocuiește pe Menahem Esenianul, al cărui mandat de 2.000 de ani e pe cale să se încheie.
Ciprian Porumbescu, Corneliu Zelea Codreanu, Ion Antonescu, Constantin Rosenthal sunt dumnezei în Ierarhia Dumnezeiască și Demiurgică aferentă Lumii Fizice predominant luminoase a Planetei Terra.
Exemplu de comunicare:

>
> Instiintare - 04.09.2014
>
>
> Catre combatantii si colaboratorii afiliati Miscarii: Misiunea Astrala "Romania-Inteleapta".
>
>
> Facem cunoscut ca din informatiile primite, foarte recent, prin comunicare telepatica, extra-lumeasca, de catre anumiti comunicatori telepatici, afiliati Miscarii: Misiunea Astrala "Romania-Inteleapta" (MMARI), rezulta ca in cadrul temporal-calendaristic ( utilizat, in mod oficial, in cadrul Statului Romania), in perioada temporala: 04.09.2014-30.09.2014, sunt pregatite, pentru a fi implementate, la nivel evolutiv-existential, in cadrul destinului existential, colectiv, al Statului Romania,mai multe scenarii existentialiste, foarte malefice pentru reprezentantii Gruparii de Civlizatii virtuale Omenice, Individuale, Neagresional-civilizational-virtual, care evolueaza-existential in cadrul Statului Romania, dar in componenta populationala aferenta "Romaniei-Intelepte". Din informatiile primite, rezulta ca scenariile evolutiv-existentiale malefice, in cauza, sunt grupate in urmatoarele perioade temporale-calendaristice: 04-07.09.2014, respectiv: 10-16.09.2014, respectiv: 20-21.09.2014. In scopul contracararii, eficiente, a agresiunilor existentialiste, malefice, enuntate anterior (indreptate inclusiv impotriva principalelor personalitati ale MMARI), solicit combatantilor si colaboratorilor existentialisti, afiliati MMARI, sa actioneze, in mod adecvat, in functie de posibilitatile de care dispun, in cadrul mediilor ambiental-existentialiste in care sunt integrati existential, adica: prin depoluari numerologice (ale numerelor componente, aferente secventelor calendaristice precizate anterior, precum si ale divizorilor acestor numere, respectiv a secventelor divizoare ale secventelor calendaristice enuntate), precum si prin: depoluari teritoriale ale unor obiective rutiere, publice, de mare importanta existentialista (exemple: strazi, piete publice, monumente, cladiri , asociate, nomenologic, unor simboluri de importanta existentialista, fundamentala, respectiv principala, ca: libertate, demnitate, dreptate, dezrobire fiintiala, patrie, emancipare, independenta, justitie, natiune, popor, etnie, vitejie, eroism s.a), precum si, mai ales, prin: depoluari ideologice, adica de tip informatic, de importanta existentialista fundamentala, respectiv principala (exemple: fiinta, existenta, evolutie-existentiala, fiinta-virtuala, realitate-virtuala, civilizatie, civilizatie-virtuala, Lume-virtuala, terapie existentialista, si, mai ales: religie benefica, religie prometeica, religie malefica, dogma religioasa, religie inrobitoare fiintial, "Iad", *Purgatoriu", "Rai" , "Vesnicie", "Eternitate", "Universalitate", "Integralitate", Supremalitate", "Mantuire", "Salvare",* Civilizatie creatoare*, dar, mai ales: Civilizatie creatoare absoluta), inclusiv pentru a evidentia diferenta, calitativa (in explicarea, oficiala, a existentei fiintiale), a modelului de cunoastere informatic, comparativ cu modelul de cunoastere fizic.*
>
>
> Lorin Fortuna - Conducator al Miscarii: Misiunea Astrala "Romania-Inteleapta".
>
>
>
>

1% inspiraţie, 99% conspiraţie - Reptilian, vulturian, peştilian:

>
> Omenirea se află într-o situaţie dezastruoasă, din cauza gravei şi masivei agresiuni extraterestre exercitată de către fiinţe extraterestre gravitaţionale de tip reptilian, vulturian şi peştilian asupra fiinţelor terestre luminoase (umane), de tip gorilian (oameni luminoşi-umani). Această agresiune se realizează cu acordul tacit al guvernelor unor ţări care au ajuns să fie conduse de către oameni care au ajuns să fie agresaţi şi, ca urmare a acestei agresiuni, au devenit posedaţi şi influenţaţi existenţial, prin animare existenţială specifică, de către fiinţele agresoare extraterestre. […] Conştientizînd necesitatea unei organizări adecvate în vederea contracarării performante a agresiunii extraterestre îndreptate împotriva Lumii Fizice Luminoase a Planetei Terra, Mişcarea Civică „Mihai Eminescu“ îşi asumă iniţiativa, precum şi sarcinile şi riscurile aferente, de a fonda: FRONTUL NAŢIONAL ANTI-REPTILIAN (FNA-R). Organizaţia FNA-R este o structură civică asociativă şi consultativă de acţiune concretă, la care poate adera orice organizaţie care a conştientizat corespunzător pericolul major pe care îl constituie agresiunea extraterestră îndreptată împotriva civilizaţiei terestre umane (luminoase), în general, precum şi a agresiunii extraterestre reptiliene, în special, şi care doreşte să se asocieze pentru a acţiona în comun împotriva acestei agresiuni. Principalele obiective urmărite a se realiza de către FNA-R sînt: 1. Conştientizarea populaţiei cu privire la existenţa agresiunii extraterestre reptiliene, a celei vulturiene şi a celei peştiliene, precum şi a modului specific în care aceasta se realizează, şi a consecinţelor existenţiale asupra persoanelor agresate; 2. Combaterea agresiunii extraterestre prin mijloace specifice adecvate şi performante; 3. Exorcizarea oamenilor agresaţi şi posedaţi, care au conştientizat starea în care se află şi doresc să se elibereze; 4. Atenţionarea populaţiei asupra oamenilor posedaţi de către fiinţe agresoare extraterestre, care au fost transformaţi în factori de influenţă şi promovare a intereselor civilizaţiilor extraterestre agresoare şi care acţionează corespunzător în cadrul puterilor de stat sau al instituţiilor publice, sau care candidează la alegerile generale sau locale; 5. Contracararea acţiunilor specifice de agresare energetică în locuri şi medii publice, a oamenilor luminoşi, în vederea acaparării şi posedării lor, acţiuni realizate în mod conştient sau inconştient, de către oameni gravitaţionali, care au fost agresaţi şi sînt posedaţi.
>
>
> (fragmente din Misiunea astrală „România altruistă şi înţeleaptă“ – preşedinte Lorin Fortuna)
>
>
>
>

## Note

1. ↑ Fortuna a anuntat: mai face o revolutie si nu se opreste pana la Religia Extra-Lumeasca!, 1 November 2015, Otilia Galescu, *Debanat.ro*
2. ↑ 2,0 2,1 2,2 Revoluționari bănățeni după 20 de ani: afaceriști, gorilieni și nebuni după adevăr. Cei mai mulți trăiesc de pe o zi pe alta, 23 decembrie 2010, adevarul.ro, accesat la 12 aprilie 2011
3. ↑ 3,0 3,1 Revoluționarul Lorin Fortuna: "De peste zece ani am o comunicare telepatică cu o anumită ierarhie, la nivel galactic central", 1 noiembrie 2010, adevarul.ro, accesat la 12 aprilie 2011
4. ↑ 4,0 4,1 4,2 4,3 Timișoara: "Gorilienii" lui Lorin Fortuna vor scăpa de Apocalips, 9 noiembrie 2009, adevarul.ro, accesat la 12 aprilie 2011
5. ↑ Timișoara: Nostradamus de Banat prevede sfârșitul lumii în 2012, 9 noiembrie 2009, adevarul.ro, accesat la 12 aprilie 2011
6. ↑ Ezoteristul-gorilian Lorin Fortuna: „NASA minte și manipulează!”, 16 noiembrie 2010, adevarul.ro, accesat la 12 aprilie 2011
7. ↑ 7,0 7,1 7,2 7,3 AUDIO Revoluționarul Lorin Fortuna, un rătăcit periculos, 8 noiembrie 2009, adevarul.ro, accesat la 12 aprilie 2011
8. ↑ INSTIINTARI, lorin-fortuna.ro
9. ↑ Reptilian, vulturian, peştilian, *Dilema Veche*, nr. 597, 23-29 iulie 2015, accesat la 22 aprilie 2016

## Bibliografie

* *Misiunea astrală "România"*, Lorin Ioan Fortuna, Timişoara, Artpress, Timișoara, 2003 - catalog

## Legături externe

* Fortuna a anuntat: mai face o revolutie si nu se opreste pana la Religia Extra-Lumeasca!, 1 November 2015, Otilia Galescu, *Debanat.ro* - http://archive.is/c9AYV
* Lorin Fortuna : Parteneriatul extra-lumesc al Misiunii Astrale “România Înteleaptă” și cel de al 3-lea Război mondial, 1 iunie 2015, *Racnetul.ro* - http://archive.is/rr74h
* Lorin Fortuna, Conducător al Mişcării: Misiunea Astrală *România Înţeleaptă*: Cu privire la Evenimentul, eral-lumesc (numit, popular:”Apocalipsă”), 15 Ianuarie, 2014 , *Baricada.ro*
* Ce se mai discuta in Consiliul Local Timisoara: interzicerea Bisericii Ortodoxe si infiintarea Religiei Nationale - TION, *Tion.ro* - http://archive.is/3H6Wu
* INSTIINTARI, lorin-fortuna.ro - http://archive.is/cGCDQ
* http://paulszaszsebes.blogspot.com/2014/09/catre-combatantii-si-colaboratorii.html